CELEX: 32004R2172
Language: mt
Date: 2004-12-17 00:00:00
Title: Regolament tal-Kummissjoni (KE) Nru 2172/2004 tas- 17 ta' Diċembru 2004 li jemenda r-Regolament (KE) Nru 417/2002 tal-Parlament Ewropew u tal-Kunsill dwar id-dħul gradwali aċċellerat ta' ħtiġiet ta' buq doppju jew ta' disinn ekwivalenti għal tankers taż-żejt b'buq wieħed Test b'rilevanza għaż-ŻEE

5.12.2008           MT              Il-Ġurnal Uffiċjali ta’ l-Unjoni Ewropea                          221

32004R2172

L 371/26                        IL-ĠURNAL UFFIĊJALI TA’ L-UNJONI EWROPEA                        18.12.2004

                  REGOLAMENT TAL-KUMMISSJONI (KE) Nru 2172/2004

                                       tas-17 ta’ Diċembru 2004

li jemenda r-Regolament (KE) Nru 417/2002 tal-Parlament Ewropew u tal-Kunsill dwar
   id-dħul gradwali aċċellerat ta' ħtiġiet ta' buq doppju jew ta' disinn ekwivalenti għal
                              tankers taż-żejt b'buq wieħed

                                     (Test b’relevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkonsidrat it-Trattat li jistabbilixxi l-Komunità Ewropea,

Wara li kkonisdrat ir-Regolament (KE) Nru 417/2002 tal-Parlament Ewropew u tal-Kunsill
tat-18 ta' Frar 2002 id-dħul gradwali aċċellerat ta' ħtiġiet ta' buq doppju jew ta' disinn
ekwivalenti għal tankers taż-żejt b'buq wieħed1 u b'mod partikolari l-Artikolu 11 tiegħu,

Billi:

(1)        Ir-Regolament (KE) Nru 417/2002 huwa bbażat fuq id-definizzjonijiet u n-normi
           ddettaljati fl-Anness I tal-Konvenzjoni Internazzjonali għall-Prevenzjoni tat-Tniġġis
           mill-Bastimenti (minn hawn 'il quddiem imsemmija "l-Konvenzjoni ta' Marpol").

(2)        Fl-4 ta' Diċembru 2003, il-Kumitat dwar il Protezzjoni tal-Ambjent Marittimu
           (MEPC) tal-Organizzazzjoni Marittima Internazzjonali addotta numru ta' emendi fl-
           Anness I tal-Konvenzjoni ta’ Marpol. Dawk l-emendi jibdew iseħħu nhar il-
           5 ta' April 2005.

(3)        Ir-referenzi fir-Regolament (KE) Nru 417/2002 għall-Anness I tal-Konvenzjoni ta’
           Marpol għandhom jiġu emendati fid-dawl ta' dawk l-emendi.

(4)        Il-miżuri pprovduti f’dan ir-Regolament jaqblu mal-opinjoni tal-Kumitat dwar l-Ibħra
           Ħielsa mill-Perikli u l-Prevenzjoni tat-Tniġġis mill-Bastimenti,

1
           ĠU L 64, 7.3.2002, p.1. Ir-Regolament kif ġie emendat l-aħħar bir-Regolament (KE) Nru 1726/2003
           (ĠU L 249, 1.10.2003, p. 1).
 ---pagebreak--- 222             MT             Il-Ġurnal Uffiċjali ta’ l-Unjoni Ewropea                 5.12.2008

ADOTTAT DAN IR-REGOLAMENT:

                                            Artikolu 1

Ir-Regolament (KE) Nru 417/2002 huwa emendat kif jidher hawn taħt:

(1) L-Artikolu 3 huwa emendat kif jidher hawn taħt:

(a)    Fil-punt numru 2, ir-referenza għar-"Riżoluzzjoni MEPC 94(46) tas-27 ta' April 2001
li tidħol fis-seħħ fl-1 ta' Settembru 2002” hija sostitwita b'referenza għar-"Riżoluzzjoni
MEPC 111(50) tal-4 ta' Diċembru li tidħol fis-seħħ nhar l-4 ta' April 2005"

(b)    Mal-punt numru 7, ġiet miżjuda is-sentenza li jmiss:

"kull tanker taż-żejt tal-Kategorija 2 irid ikollu t-tankijiet tas-saborra segregati u mqegħdin
f'post fis-sikur (SBT/PL)"

(c)    Il-punt numru 10 huwa sostitwit b'li jmiss:

“10. tanker taż-żejt b'żewġt ibwieq tfisser:

(a) tanker taż-żejt ta' 5,000 tunnellata piż nett u aktar, u li jissodisfa l-kondizzjonijiet taż-
żewġt ibwieq jew ta' disinn ekwivalenti tar-Regolament 13F tal-Anness I tal-MARPOL 73/78
jew jissodisfa l-kondizzjonijiet tal-Paragrafu 1(c) tar-Regolament 13G rivedut tal-Anness I
tal-MARPOL 73/78; jew

(b) tanker taż-żejt ta' 600 tunnellata piż nett u aktar imma ta' inqas minn 5,000 tunnellata piż
nett, armat b'tankijiet jew spazji ta' qiegħ doppju li jissodisfaw il-kondizzjonijiet tar-
Regolament 13F (7)(a) tal-Anness I tal-MARPOL 73/78, u tankijiet tal-ġnub jew spazji
mqiegħda skont ir-Regolament 13F (3)(a) u li jissodisfaw il-kondizzjoni tad-distanza w kif
riferit għaliha fir-Regolament 13F (7)(b) tal-Anness I tal-MARPOL 73/78,"

(2)    Fl-Artikolu 6, ir-referenza għar-"Riżoluzzjoni MEPC 94(46) tal-tas-27 ta' April 2001"
hija sostitwita b'referenza għar "Riżoluzzjoni MEPC 94(46) tas-27 ta' April 2001 kif
emendata mir-Riżoluzzjoni MEPC 99(48) tal-11 ta' Ottubru 2002 u mir-Riżoluzzjoni
MEPC 112(50) tal-tal-4 ta' Diċembru 2003"

(3)     Fl-Artikolu 11, ir-referenza għar-"Riżoluzzjonijiet MEPC 94(46) u 95(46)” hi
sostitwita b'referenza għar-"Riżoluzzjonijiet MEPC 111(50) u r-Riżoluzzjoni MEPC 94(46)
kif emendata mir-Riżoluzzjoni MEPC 99(48) u r-Riżoluzzjoni MEPC 112(50)"

                                            Artikolu 2

Dan ir-Regolament jidħol fis-seħħ fl-għoxrin jum ta' wara l-pubblikazzjoni tiegħu f’Il-Ġurnal
Uffiċjali tal-Unjoni Ewropea.

Dan ir-Regolament ikun jorbot fl-intier tiegħu u huwa applikabbli direttament fl-Istati Membri
kollha.
 ---pagebreak--- 5.12.2008      MT           Il-Ġurnal Uffiċjali ta’ l-Unjoni Ewropea   223

Magħmul fi Brussell, 17 ta’ Diċembru 2004.

                                            Għall-Kummissjoni
                                            Jacques BARROT
                                            Viċi President